CELEX: 32008R0721
Language: mt
Date: 2008-07-25 00:00:00
Title: Regolament tal-Kummissjoni (KE) Nru 721/2008 tal- 25 ta’ Lulju 2008 li jikkonċerna l-awtorizzazzjoni ta’ preparazzjoni tal-batterju li fih ħafna karotenojdi ħomor Paracoccus carotinifaciens bħala addittiv fl-għalf Test b’relevanza għaż-ŻEE

26.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 198/23
            
         REGOLAMENT TAL-KUMMISSJONI (KE) Nru 721/2008
   tal-25 ta’ Lulju 2008
   li jikkonċerna l-awtorizzazzjoni ta’ preparazzjoni tal-batterju li fih ħafna karotenojdi ħomor Paracoccus carotinifaciens bħala addittiv fl-għalf
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment ta’ l-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment ta’ l-annimali u għar-raġunijiet u l-proċeduri biex tingħata din l-awtorizzazzjoni.
            
         
               (2)
            
            
               Skond l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. Din l-applikazzjoni kienet akkumpanjata mid-dettalji u d-dokumenti meħtieġa skond l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni ta’ ċelloli maqtula u mnixxfa tal-batterju li fih ħafna karotenojdi ħomor Paracoccus carotinifaciens (NITE SD 00017) bħala addittiv fl-għalf għas-salamun u t-troti, biex tiġi kklassifikata fil-kategorija ta’ l-addittivi “addittivi sensorji”.
            
         
               (4)
            
            
               L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha tat-18 ta’ Settembru 2007 li din il-preparazzjoni ta’ ċelloli maqtula u mnixxfa tal-batterju li fih ħafna karotenojdi ħomor Paracoccus carotinifaciens (NITE SD 00017) ma għandhiex effett negattiv fuq is-saħħa ta’ l-annimali, is-saħħa tal-bniedem jew l-ambjent u li taffettwa favorevolment il-karatteristiċi tal-prodotti ta’ l-annimali (2). Ikkonkludiet ukoll li dik il-preparazzjoni ma tippreżenta l-ebda riskju ieħor li, skond l-Artikolu 5(2) tar-Regolament (KE) Nru 1831/2003, jeskludi l-awtorizzazzjoni. L-Awtorità għamlet rakkomandazzjoni li tikkonċerna l-limiti massimi ta’ residwi. Din ma qisitx li hemm ħtieġa għal rekwiżiti speċifiċi ta’ sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi ta’ l-addittiv ta’ l-għalf fl-għalf imressaq mil-Laboratorju ta’ Referenza Komunitarju stabbilit mir-Regolament (KE) Nru 1831/2003.
            
         
               (5)
            
            
               Il-valutazzjoni ta’ din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Skond dan, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ l-addittivi “addittivi sensorji” u tal-grupp funzjonali “a (ii). Koloranti; sustanzi li, meta jingħataw lill-annimali, iżidu l-kuluri lill-ikel li jkun ġej mill-annimali”, hija awtorizzata bħala addittiv fin-nutriment ta’ l-annimali skond il-kundizzjonijiet stabbiliti f’dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
      Magħmul fi Brussell, 25 ta’ Lulju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat mir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8. Edizzjoni Speċjali bil-Malti ĠU L 275M, 6.10.2006, p. 211).
   
      (2)  Opinjoni Xjentifika tal-Bord dwar l-Addittivi u l-Prodotti jew Sustanzi wżati fl-Għalf ta’ l-Annimali (FEEDAP) fuq talba mill-Kummissjoni Ewropea dwar is-sikurezza u l-effikaċja tal-Panaferd-AX (il-batterju li fih ħafna karotenojdi ħomor Paracoccus carotinifaciens) bħala addittiv fl-għalf għas-salamun u t-troti. Il-Ġurnal ta’ l-EFSA (2007) 546, p. 1-30.
   
      ANNESS
      
                  Numru ta' identifikazzjoni ta' l-addittiv
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija ta' l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Limiti Massimi ta’ Residwi (LMR) fl-oġġetti ta’ l-ikel rilevanti li joriġinaw mill-annimali
               
               
                  Tmiem il-perjodu ta' awtorizzazzjoni
               
            
                  mg/kg ta’ għalf sħiħ b’kontenut ta’ umdità ta’ 12 %
               
            
                  Kategorija ta’ addittivi sensorji. Grupp funzjonali: koloranti; sustanzi li meta jingħataw lill-annimali jżidu l-kuluri lill-ikel li jkun ġej mill-annimali
               
            
                  2a(ii)167
               
               
                  
                     Paracoccus carotinifaciens li fih ħafna karotenojdi ħomor
               
               
                  
                               
                           
                           
                              
                                 Sustanzi attivi:
                              
                              
                                           
                                       
                                       
                                          Astaxanthin (C40H52O4, CAS: 472-61-7)
                                       
                                    
                                           
                                       
                                       
                                          Adonirubin (C40H52O3, 3-Hydroxy-beta,beta-carotene-4,4′-dione CAS: 511-23801)
                                       
                                    
                                           
                                       
                                       
                                          Canthaxanthin (C40H52O2, CAS: 514-78-3)
                                       
                                    
                        
                               
                           
                           
                              
                                 Kompożizzjoni ta’ l-addittiv:
                              
                              Preparazzjoni ta’ ċelloli maqtula u mnixxfa ta’ Paracoccus carotinifaciens (NITE SD 00017) li fiha:
                              
                                          —
                                       
                                       
                                          20-23 g/kg astaxanthin
                                       
                                    
                                          —
                                       
                                       
                                          10-15 g/kg adonirubin
                                       
                                    
                                          —
                                       
                                       
                                          3-5 g/kg canthaxanthin
                                       
                                    
                        
                               
                           
                           
                              
                                 Metodi analitiċi
                              
                              Kromotografija Likwida ta' Prestazzjoni Għolja (HPLC) f’fażi normali flimkien ma' individwazzjoni viżibbli ta’ l-UV biex jiġu determinati l-astaxanthin, l-adonirubin u l-canthaxanthin fl-għalf u fit-tessut tal-ħut (1)
                              
                           
                        
               
                  Salamun, trota
               
               
                  —
               
               
                  —
               
               
                  100 
               
               
                  
                              1.
                           
                           
                              Il-kontenut massimu huwa espress bħala s-somma ta’ astaxanthin, adonirubin u canthaxanthi
                           
                        
                              2.
                           
                           
                              L-użu permess mill-età ta' sitt xhur 'il quddiem jew minn piż ta' 50 g.
                           
                        
                              3.
                           
                           
                              It-taħlita ta’ l-addittiv ma’ l-astaxanthin jew il-canthaxanthin hija permessa sakemm il-konċentrazzjoni totali tas-somma ta’ astaxanthin, adonirubin u cantaxanthin minn sorsi oħra ma taqbiżx il-100 mg/kg fl-għalf sħiħ.
                           
                        
               
                  Għas-salamun: 10 mg/kg għas-somma ta’ adonirubin u canthaxanthin/kg muskolu (tessut imxarrab);
                  Għat-trota: 8 mg/kg għas-somma ta’ adonirubin u canthaxanthin/kg muskolu (tessut imxarrab)
               
               
                  15.8.2018
               
            
         (1)  Aktar dettalji tal-metodi analitiċi huma disponibbli fl-indirizz elettroniku tal-Laboratorju ta' Referenza tal-Komunità: www.irmm.jrc.be/crl-feed-additives